Tertnes Idrettslag

Tertnes Idrettslag (stiftet 25. januar 1953) er et idrettslag fra Åsane bydel i Bergen. Klubben er mest kjent for sitt kvinnehåndball-lag som spiller i GRUNDIGligaen, øverste nivå i norsk håndball.

Da klubben ble startet ble det satset på fotball, friidrett og håndball. Satsingen på håndball ble lagt ned etter få år pga. mangel på treningsfasiliteter, og ble først gjenopptatt på 1970-tallet. Da ble Åstveithallen bygget og den la grunnlaget for en økt satsing på håndball som etter hvert endte med opprykk til eliteserien for kvinnelaget i 1992.

I dag satser klubben på både Håndball,fotball, turn og alpint.

Fotball
Tertnes Fotball er avdelingen for fotball i Tertnes Idrettslag, basert i Åsane bydel i Bergen. Klubben spiller hjemmekampene sine på Åstveit Idrettspark.

Organisering og avdelinger

Klubben er delt i to distinkte avdelinger, Tertnes Fotball Herrer og Tertnes Fotball Damer. Disse fungerer som egne enheter med separate lag og sportslig satsing, men samarbeider under den felles klubbstrukturen til Tertnes Idrettslag.

A-laget

A-laget for herrer konkurrerer i 5. divisjon, avdeling Hordaland. De rykket ned fra 4. divisjon i 2024, og per sesongen 2025 spiller de nå i 5. divisjon. 

Utviklingsarena og kjente spillere

Tertnes har fungert som en viktig utviklingsarena for lokale fotballtalenter. En av de mest profilerte gjennom tidene er Petter Strand, som startet i Tertnes før han fortsatte karrieren i toppklubber og nå spiller for Vålerenga. Han har tidligere spilt for både Sogndal Fotball, Molde Fotball og Sportsklubben Brann. 

En annen spiller som har startet karrieren i Tertnes, er Herman Stakset. Han er oppvokst i klubben og markerte seg tidlig som en målfarlig spiss. Etter sterke prestasjoner på aldersbestemte nivåer og i klubbens A-lag, gikk veien videre til Fana og deretter Brann 2, før han i 2024 signerte med Levanger i OBOS-ligaen. Stakset regnes som et godt eksempel på hvordan Tertnes har vært en viktig utviklingsarena for unge talenter i bergensfotballen.

 Håndball 

 Tertnes Håndball 
Tertnes Håndball er breddehåndball-delen av Tertnes Håndball, og utgjør en av Bergens mest tradisjonsrike og veldrevne håndballmiljøer. Avdelingen drives uavhengig av Tertnes Håndball Elite, og retter seg mot aldersbestemte lag fra de yngste klassene og opp til seniornivå. Med røtter tilbake til 1950- og 60-tallet har Tertnes Håndball bygget opp en sterk klubbkultur med vekt på inkludering, mestring og idrettsglede – samtidig som det sportslige nivået har vært høyt gjennom flere tiår.

Klubben organiserer lag i alle aldersklasser, både for gutter og jenter, og har gjennom årene fostret mange spillere som senere har gjort seg bemerket på høyere nivå – både regionalt og nasjonalt. Det legges stor vekt på breddeidrett og utvikling på barnas premisser, men det finnes også tilbud for de som ønsker å satse mer målrettet. Tertnes Håndball har i en årrekke vært kjent for sitt gode trenermiljø, med høy faglig kompetanse og fokus på trygge rammer for utvikling, både sportslig og sosialt.

Hjemmebanen for de aldersbestemte lagene er Åstveithallen, som fungerer som klubbens naturlige samlingspunkt. Her foregår det daglige treningsarbeidet, og her arrangeres turneringer, kamper og klubbkvelder. Klubben har også et aktivt foreldrenettverk og dugnadsapparat som bidrar til at driften går rundt og at alle spillere får et godt tilbud – uavhengig av bakgrunn og ferdighetsnivå. Klubben sine treninger og kamper spilles også i Åsane Arena, Stemmemyren og Tertneshallen. 

Tertnes Håndball samarbeider tett med skoler og lokale aktører for å stimulere til aktivitet og rekruttering, og deltar jevnlig i både lokale og nasjonale turneringer, som Åpningscupen, Håndballfestivalen og Partille Cup i Sverige. Klubbens visjon er å være en trygg og utviklende arena for barn og unge, og et forbilde innen barne- og ungdomsidrett i regionen.

Tertnes Håndball har også et herrelag som spiller i 5. divisjon, og er en del av klubbens bredde- og seniortilbud. Herrelaget er et inkluderende og sosialt miljø hvor kameratskap og engasjement står sterkt, samtidig som det sportslige tas på alvor. Laget trenes av Kristin Pedersen, og består av en sammensveiset spillergruppe med både unge og mer erfarne utøvere som representerer klubben med stolthet.

Håndball Elite
Klubbens håndballavdeling har tatt seriesølv to ganger i den norske eliteserien, 1998/99-sesongen og 2003/04-sesongen. I tillegg har de tatt seriebronse tre ganger og cup-sølv i 2001/2002 og i 2016.

Siden 1998 har klubben deltatt jevnlig i europacupen i håndball, og 2000 kom de helt til finalen som de tapte knepent 42-41 for spanske Mislata. Den gang var Gunnar Pettersen trener i Tertnes.

Til tross for suksess på kvinnesiden har Tertnes Håndball hatt mer varierende resultater på herresiden. I 2022 oppnådde imidlertid klubbens G16-lag en sterk 7. plass i Bringserien, som regnes som det uoffisielle norgesmesterskapet for aldersbestemte lag. Samme år vant laget også Generation Cup, Nordeuropas største håndballturnering for ungdomslag. I semifinalen mot Viborg 1 ble kampen avgjort da Magnus Rydland Valestrand scoret det avgjørende målet to sekunder før slutt.

Tabellen

Spillerstall

Kjente utøvere
Cecilie Leganger, håndball
Mette Davidsen, håndball
Kjersti Grini, håndball
Eirik Riis Follesø, håndball
Marianne Rokne, håndball
Mia Hundvin, håndball
Terese Pedersen, håndball
Elisabeth Aaraas, håndball
Kjerstin Boge Solås, håndball
Petter Strand, fotball

 Referanser 

 Eksterne lenker 

 Bergen byleksikon på nett, om Tertnes Idrettslag

Kategori:Idrettslag i Bergen
Kategori:Idrettslag etablert i 1953
Kategori:Fotballag i Bergen
Kategori:Fotballag etablert i 1953
Kategori:Håndballag i Norge
Kategori:Åsane